|  |  |  |  |  |
| --- | --- | --- | --- | --- |
| Številka: | 43001-378/2020-05 |  | oznaka naročila: | A-2/21 G  |
| Datum: | 28.01.2021 |  | MFERAC: | 2431-20-001350/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izvedba rekonstrukcije ceste R3-675/1207 Čatež ob Savi – Mokrice od km 3.600 do km 4.210, skozi naselje Podgračeno** |

**JN000031/2021-B01 - A-2/21; datum objave: 06.01.2021**

**Datum prejema: 28.01.2021   08:00**

**Vprašanje:**

V projektantskem predračunu pod SPLOŠNO navajate pri KULTURNI DEDIŠČINI, da je potrebno objekte kulturne dediščine, ki se nahajajo v neposredni bližini ali znotraj območja gradnje, varovati pred poškodbami ali uničenjem, medtem ko v samem popisu del tega stroška ni nikjer zajetega.

Prosimo naročnika, da poda fiksno oceno stroškov za varovanje objektov in način varovanja, saj projektant najbolj ve koliko je takšnih objektov na odseku ceste R3-675/1207 Čatež ob Savi - Mokrice od km 3,600 do km 4,210 skozi naselje Podgračeno. V PZI je premalo podatkov, da ponudnik sam predvidi stroške za monitoring in za zaščito in se tako ponudbe vseh ponudnikov ne morejo smatrati za konkurenčne.

Prav tako prosimo naročnika, da se doda fiksen strošek za vse ponudnike za Izdelavo poročila o pregledu stavb ob rekonstrukciji ceste s strani pooblaščene inštitucije. Poročilo naj vključuje predhodni ogled stanja objektov v bližini gradnje, "monitoring" med gradnjo z vso foto in ostalo dokumentacijo in ostalo dokumentacijo ter končno poročilo.

**Odgovor:**

Skladno z mnenjem ZVKDS monitoring med gradnjo ni predviden.

Naročnik bo spremenil Predračun - Popis del.

Pod zavihek SPLOŠNO bo popravljen opis, ki ne bo več vključeval teksta: » Objekte in območja kulturne dediščine, ki se nahajajo v neposredni bližini ali znotraj območja gradnje, je potrebno varovati pred poškodbami ali uničenjem.«